Lolland-Falsters Stifts-Tidende, 1843-10-02
Jndenlandske Efterretninger. Fædrel." henleder den offentlige Opmærksomhed, paa Magister Monrads Artikel i det i Fredags udkomne Numer af Dansk Folkeblad, nogle bemærkninger og Pressens Tilstand, hvis Slutning lyder saaledes: Ogsaa hos os har man været meget virksom for at hemme Pressens Misbrugt. Men nye indskrænkende Lovbestemmelser, Rescripter Resolutioner, Jndskærpelser, Beslaglæggelser, Actioner, Domfældelser, Jdømmelse af Mulcter, Anvendelse af Criminelkammeret, af Vand og Brød deels som Straf, deels for at aftvinge Forklaringer: Alt har været til liden Baade, thi man er ligesaa misfornøiet med Pressen nu, som man nogensinde har været, og man taler ikke mindre nu end i tidligere Tid om Misbrug af Pressen. Jndeholde et disse Kjendsgjerninger en tilstrækkelig Opfordring for Administrationen, til at standse og underkaste det hidtil fulgte System, der efter dens egen Formening har været saa goldt og ufrugtbart, den omhyggeligste Prøvelse? Og er det usandsynligt, at Resultatet af denne Prøvelse vilde, naar man kunde frigjøre sig fra sine forudfattede Meninger, blive det, at man besluttede sig til at gaae den aldeles modsatte Vei, til at opgive den dømmende Myndighed, hæve de meest trykkende Lovbestemelser, og navnligen det foreløbige Gjennemsyn, actionere kun i yderste Nødstilfælde f. Ex. i saadanne, i hvilke det ei var Regjeringen, men Kongens Person, der angrebes osv. Erfaringen har lært, at det gamle System er ubrugbart, hvorfor vil man da ei slaae ind i en anden Retning? Peter Hjort Lorenzen indtraf i Mandags til Horsens. Neppe var det bekjendt, at han efter sin Ankomst til Gjæstgivergaarden havde begivet sig til den djærve Mands Bopæl, der første Gang i Viborg løftede sin Stemme for vore danske slesvigske Brødres Sag, før en Skare af Danskhedens Venner, samlede sig udenfor dennes Bolig og bragte Sprogets kjække Forsvarer et tredobbelt Vivat! Lorenzens brave Vært indbød hele Skaren til sig, for at Enhver kunde personlig hilse paa den kjære Gjæst og tømme et Glas paa dennes Sundhed. Efterat Toget havde taget Afsked, ventede det udenfor indtil Lorenzen gik tilbage til Gjæstgivergaarden. Han ledsagedes nu hjem under Sangen Danmark, deligst Vang og Vænge, og efterat et ærligt dansk Godnat paa Alles Vegne var sagt ham af en Mand, der flere end eengang har viist, at kun Sandhed og Fædrelandskjærlighed er hans Formaal, lød udenfor Gjæstgivergaarden atter et tredobbelt Leve, hvorefter Toget skiltes (Hors. Av.) Som Exempel paa, i hvilken Tone vore Modstandere, skrive, meddele vi af et servilt Blad Følgende: J Anledning af det ungdommelige skandinaviske Samfunds øieblikkelige Afløsning af det aldrende skandinaviske Selskab er der ganske vilkaarlig faldet mig en lille Historie ind. Det var engang af den kjøbenhavnske Politimester Hvidberg blevet paalagt Politibetjenterne, at de skulde hindre Drengene fra om Vinteren at danne Glidebaner til Fare for de Gaaende. Jeg kom just den Tid engang over Slotspladsen, hvor en Deel Drenge vare færd med Sligt, medens Politiet nærmede sig med stærke Skridt. J det samme kom flere aldrende, meget velklædte Mænd i Hob over Pladsen, formodentlig fra et muntert Lag, nærmede sig den paabegyndte Bane, raabte: Af Veien, Drenge!" og glede nu Alle nok saa strunk(Fædrel.) afsted ligefor Politiets Næse. Hr. Cand. C. L. Erichsen har i disse Dage forøget sine fortjenstlige statistiske Arbeider med en Pharmacentisk Stat, der giver interessante Oplysninger om Pharmaceuternes Stilling hos os. Den indeholder først Fortegnelser over dem, som have underkastet sig Pharmacentisk Examen i Kjøbenhavn fra 1770, og særskilt i Christiania siden 1817, med Tilføielse af deres Fødeaar, Fødested, Examens-Characteer og Livstilling; videre en chronologisk Fortegnelse over Apotheker Privilegierne, som siden Aaret 1710 ere meddeelte, og endelig en tabellarisk Oversigt over Apothekernes Antal i Forhold til Folkemængden. Hvad Apothekernes Antal i Forhold til Folkemængden angaaer, da tæller Kjøbenhavn 11,052 Mennesker for hvert Apothek, det øvrige Sjælland, Samsø, og Møen 15,100, Bornholm 12,738, Fyens Stift 17,784), Lollands Falsters Stift 9,374 og Jylland 15,557. J Aaret 1787 var Apothekernes Antal i det hele egentlige Danmark 44, saa at der kom 19,091 Mennesker paa hvert Apothek, og nu for Tiden er Antallet 90 med 14,581 paa hvert Apothek. (Berl. Tid.)